सुनियै मिगी बड़ा धिक्का लग्गा। सर चिम्मनलाल उन्दे कन्ने हां-च-हां मलान्दे जा करदे हे। सर दीनशा ने मेरे पासै बड़ी तरस खाने आली नजरी कन्ने दिक्खेआ। में उनेईं समझाने दा जतर कीता पर बम्बई दे उस बेताज बादशाह गी मेरे जनेहा आदमी के समझाई सकदा हा? में इस्सै गल्लै दा सन्दोख बुज्भेआ जे ओ मिग महासभा च प्रस्ताव रक्खन देगंन। दीनशा बोले-“गांधी, प्रस्ताव बनाइयै मिगी दस्सी लैएआं।” में उन्दा धन्नवाद कीता ते जियां गै गड्डी अगले स्टेशनै पर रुकी में तौले-तौले उस कमरे चा उतरियै अपने कमरे च चली गेआ।